ନୂଆଦିଲ୍ଲୀଃ ଲକଡାଉନ ପରିସ୍ଥିତି ଲାଗି ରହିଥିବା ବେଳେ କଂଗ୍ରେସର ପୂର୍ବତନ ଅଧ୍ୟକ୍ଷ ରାହୁଲ ଗାନ୍ଧି 'ସିରିଜ୍ ଅଫ୍ ଇଣ୍ଟେରାକ୍ସନ' ଆରମ୍ଭ କରିଛନ୍ତି। ଏହି ଅଭିଯାନ ମାଧ୍ୟମରେ ସେ ସମସ୍ତ ପ୍ରସଙ୍ଗରେ ବିଶେଷଜ୍ଞମାନଙ୍କ ସହ ଆଲୋଚନା କରୁଛନ୍ତି। ତେବେ ରାହୁଲଙ୍କ ଏହି ସିରିଜ୍ ଅଭିଯାନକୁ ନେଇ ନାନା ଆଲୋଚନା, ସମାଲୋଚନା କରାଯାଉଥିବା ବେଳେ ବଲିଉଡ୍ ବିବାଦୀୟ ଅଭିନେତ୍ରୀ ସ୍ୱରା ଭାସ୍କର ରାହୁଲଙ୍କ ପାଇଁ ଟ୍ୱିଟ୍ କରି ଚର୍ଚ୍ଚାକୁ ଆସିଛନ୍ତି।
ସ୍ୱରା ଭାସ୍କର ସବୁବେଳେ ନିଜ ବେପରୁଆ ବୟାନବାଜୀ ପାଇଁ ବିବାଦରେ ରୁହନ୍ତି। ତେବେ ସେ ସବୁବେଳେ ନିଜ ଚିନ୍ତାଧାରା ଆଉ ମନ୍ତବ୍ୟ ଖୋଲାଖୋଲି ଦେବାକୁ ଭଲ ପାଆନ୍ତି। ଅନ୍ୟପଟେ ସୋନୁ ସୁଦଙ୍କଠାରୁ ଅନୁପ୍ରାଣିତ ହୋଇ ସ୍ୱରା ପ୍ରବାସୀ ଶ୍ରମିକମାନଙ୍କୁ ନିଜ ନିଜ ଠିକଣାରେ ସୁରକ୍ଷିତ ଭାବେ ପହଞ୍ଚାଇବାର ଦାୟିତ୍ୱ ମୁଣ୍ଡାଇଥିଲେ। ଏନେଇ ସ୍ୱରାଙ୍କୁ ଖୁବ୍ ପ୍ରଶଂସା ମିଳିଥିଲା।
